Kyselina pantoová

Kyselina pantoová je α-hydroxykyselina. Jej amid s β-alanínom tvorí súčasť kyseliny pantoténovej, teda vitamínu B5, ktorá je dôležitou súčasťou koenzýmu A a fosfopanteteínu. Jej konjugovanou zásadou je pantoát.

 Biosyntéza 
Kyselina pantoová sa syntetizuje redukciou ketopantoátu v reakcii, ktorú katalyzuje ketopantoátreduktáza alebo izomeráza acetohydroxykyselín. Zdrojom hydridu je NADPH:

 ketopantoát + NADPH + H+ → pantoát + NADP+

Pantoát sa potom ďalej premieňa na kyselinu pantoténovú (pantotenát). Počas tejto premeny dochádza k naviazaniu β-alanínu. Zdrojom energie je ATP, ktorý sa rozkladá na AMP a anorganický fosfát, a celú premenu katalyzuje pantotenátsyntetáza:

 pantoát + β-alanín + ATP → pantotenát + AMP + PPi

 Deriváty 
Amid kyseliny pantoovej s kyselinou γ-aminobutyrovou (GABA) sa označuje ako kyselina hopanténová a používa sa ako liečivo.

Referencie

 Iné projekty 

 Zdroj 

Kategória:Dioly
Kategória:Hydroxykyseliny